Repùblega Sentrafricana

El Sentrafica, ufisialmente, Repùblega SentrafricanaPrima de l’indipendenza l’era ciamà Ugangi Shari. (in sango Ködörösêse tî Bêafrîka) xe no Stato de l'Africa Centrale.
La confina co el Ciad a nord, el Sudan a nordest, el Sud Sudan a est, la republega Democràtega del Congo a sud, el Congo a sudovest, e el Camerun a ovest.

 Zeografia 

El Centrafica el xe un altipian dal cual i se alza do cadene de montagne a nord.

El fa da spartiacue intra el Ciad e el Congo. Ghe fiumi e laghi.

Speso la piova provoca aluvioni.

 Storia 
 Antighità 
I ricatamenti archelogici i conferma che la zone łe jera abitae almanco sie mila ani prime de Cristo.

I regni de l’Africa Ocidentale controlava anca parte del teritorio (imperi de Kanem-Bornu, di Baguirmi, di Ouaddai e i regni de i fur). I grupi islamizati i doparava la rejone de Oubangui cofà reserva de sciavi, che i menava su le coste del Mediteraneo o al Cairo.

 Modernità 
Inte el XIX secolo, ła ghe jera stada n’invasion de popoli che i vegnea dal sud (zande, banda, e baya-mandija).

I eoropei i jera rivà inte la zona de Bangui int'el 1885.

Int'el 1894, le tere rente de i fiumi Oubangui e Chari łe jera stae ciapae da la Francia che ła gaveva dovuo comabatare contro el sultano Rabih az-Zubayr.
Int'el 1906, la rejone ła jera stada unificada col Ciad. El teriotrio, rico de diamanti e adato a le pinatajoni de coton, el jera sta desfrutà da companie fransexi che łeg avea comprà i diriti dal governo de Parigi.

Daspò la seconda guera mondiale, la Fransa ła gaveva conceso la citadinanza francexe a i abitanti de le colonie, che da sto momento gavea anca el dirito de elezar de i rapresentanti.El preto catolego Barthélemy Boganda, fondatore del Movimento par l’Evolusion Sociale de l’Africa Nera, el ga conbatù par l’emancipasion de tuta l’Africa.

El 1 dicembre 1958 el ga segnà la nasita de la republega Centraficana. Boganda xera el cao de governo; fu copà tri mesi dopo co un incidente aereo.

 Indipendensa 
David Dacko, so cusin, el ga ciapà el so posto e guidà el paexe a l’indipendenza el 13 agosto 1960.
Dacko el ga impognesto un regime monopartitico e totalitario fin al colpo de Stato del 1965.

El 31 dicembre 1965, el general Jean-Bédel Bokassa el ga preso el poder e, inte el 1972, s'a proclamà presidente a vita. Inte el 1976, Bokasa sa fato incoronare imperatore.Inte el 1979, quando Bokasa el jera in visita a l’estero, i francexi i ga insienà n’altro colpo de Stato e rimetesto Dacko a la presidenza.

Inte el setembre 1981 xe sta la olta del general André Kolingba che l’è restà al poder fin al 1985.
Inte el 1990, Kolingba ga dovua cedar a la presion de la piasa e internasionale e acetare la nasita de un Consilio Nasional Pułìtego Provisorio de la republega.

A le elesioni del 1993, Ange-Félix Patassé ga vinto e ga scominsià a estrometare i fedeli del vecio presidente da tuta l’aministrasion statale.
Patassé l’è stà rieleto inte el 1999, ma ga dovù combatar co i ribeli che volea far un colpo de Stato inte el 2001.
El general François Bozizé fu mandà in bando in Ciad.

Boxizé el xe tornà par tor el poder inte el otobre 2002. Bozizé el xe stà eleto presidente ne le elesioni del 2005.

 Zeografia politega 
La cavedal xe Bangui.

 Economia 
I problemi pułìteghi e la mancansa de democrasia iga vù n’influenza negativa su l’economia.

El paexe el xe agricolo, la majoria de le persone le pràtega agricoltura de susistensa. Coton e cafè i xe prodoti par l’esportasion.
El paexe xe cuerto da foreste e pascoli, doe se aleva cavre e vache.
El sotosuolo xe rico de minerai (diamanti, fero, uranio, oro).

No ghe xe industria.

 Popolasion 
 Religione 
Li seve le religoni tradisionali el 34% de la xente, li xe cristiani protestanti el 26%, crisitiani catoleghi el 25%, musulmani  el 15%.

 Léngue 
La zente parla fransexe e sango.

 Gałeria de someje 

 Notasion 

Altri projeti

 Linganbi foresti